o
YLTÄKYLLÄINEN ELÄMÄ Kohtalo 4/4
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Me palvomme Sinua iäti
Kukaan ei voi ottaa paikkaasi
Ja tuoda taivasta maan päälle
Kuninkaani, Kaikkivaltias
Koko maailma on jalkojesi juuressa ikuisesti
Uusi päivä on koittanut
Voitto Pojassa sarastaa
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Me palvomme Sinua iäti
Jeesus, suurin kaikista
Lyötynä ja revittynä
Annoit kaikkesi
Ajattelit minua
Rakkauden ajamana
Maksoit elämälläsi
Jotta minä saisin olla vapaa
Olet noussut ylös ja voittanut
Ikuinen toivo jokaiselle
Olet noussut ylös ja voittanut
Ikuinen toivo jokaiselle
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Me palvomme Sinua iäti
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Vain sinä voit muuttua.
Kaikki pistot, laskostukset, saumojen ompelu ja sovitukset -
tehdään meissä, ei kohtalossa.
Jumala ei välitä, näyttääkö kohtalosi liian isolta.
Hän käskee kasvamaan, venymään ja laajenemaan, -
kunnes sovit kohtaloosi.
Hän ei pienennä kohtaloasi.
Jos kohtalo näyttää liian pieneltä, Jumala sanoo: -
"Kutistu. Nöyrry. Älä ole suuruudenhullu."
"Olen varannut sinulle jotakin muuta."
"Älä kadehdi sitä, jolla on tuo kohtalo."
Jos pidät kohtaloasi liian pienenä, pohdi uudelleen.
Pahinta on, että alamme toimia omavaltaisesti omassa voimassa.
Ylitämme sen, mihin Jumala on meidät varustanut.
Yritämme käyttää lahjaa, jota meillä ei ole.
Monet ovat tehneet sen virheen.
Jumala on taipumaton.
Jos kohtalo näyttää liian isolta, nöyrry Jumalan edessä.
Sano: "Jumala, myönnän, ettei minun kannata inttää," -
"onko Sinulla varastossa mitään sopivampaa kohtaloa."
"Eikö kukaan haluaisi vaihtaa kanssani kohtaloita?"
Jumala ei kysele, vastaako kohtalosi makumieltymyksiäsi.
Totuttele makuun.
Kohtalo on maku, johon on tottunut.
Jos totuttelet siihen, alat viihtyä siinä paremmin.
Muuta ei ole tarjolla.
Jos kohtalosi on liian vaativa, kasvata kykyjäsi.
Jos kohtalosi on liian kivulias, hanki paksumpi nahka.
Jumala ei tee siitä vähemmän kivuliasta.
Jeesus itse toivoi, ettei Hänen tarvitsisi mennä ristille.
Jumala vastasi: "Jeesus, minulla ei ole suunnitelma B:tä."
Ristille ei ole vaihtoehtoa.
Jeesus taipui tahtoon.
"Ei niin kuin minä tahdon, vaan niin kuin Sinä."
Kohtalosi kuvastaa parhaiten sitä, -
miten Jumala näkee tulevaisuutesi.
Saatat nähdä kohtalostasi välähdyksiä.
Se on jännää ja pelottavaa, mutta Jumala on tosissaan.
Luetaan Joh. 3:26: "Johannekselle sanottiin:" -
"Rabbi, nyt myös se toinen mies on ruvennut kastamaan."
"Kaikki menevät hänen seurakuntaansa."
"Hänen luokseen menee enemmän ihmisiä."
"Hänen palvelutyönsä kasvaa nopeammin."
"Arvelimme, että sinun on syytä tietää se."
"Ehkä ei olisi kannattanut kehua Jeesusta niin kovin."
"Meiltä on mennyt paljon kannattajia hänen leiriinsä."
"Meidän palvelutyömme näyttää kutistuvan."
Johannes vastasi: -
"Kukaan ei voi ottaa mitään, ellei sitä anneta hänelle taivaasta."
"Sanoinhan: 'En ole Messias.' -
"Minut on lähetetty kulkemaan Hänen edellään."
"Sulhanen on se, jolla on morsian."
"Sulhasen ystävä iloitsee suuresti sulhasta kuunnellessaan."
"Niin iloitsen minäkin, ja iloni on nyt täydellinen."
"Hänen on tultava suuremmaksi, minun pienemmäksi."
Johannes tajusi, että häntä yritettiin korottaa, -
jotta hän saisi enemmän opetuslapsia kuin Jeesus.
Hän käsitti, ettei hän voinut kasvaa suuremmaksi.
"Kukaan ei voi ottaa mitään, ellei sitä anneta hänelle taivaasta."
Voit saavuttaa hieman enemmän manipuloimalla ja pakottamalla, -
mutta lopulta tulet menettämään kaiken.
Lopulta olet vastakkain taivaan ainoan tarjouksen kanssa.
Sitä tarkoitan, kun sanon, että kohtalo valitsee sinut.
Et ole käsi, olet hansikas.
Johannes sanoi: "Olen pelkkä hansikas."
Hänet oli tarkoitettu valmistamaan tietä toiselle.
Hänen piti vähetä, jotta hän täyttäisi kohtalonsa.
Jeesuksen tuli kasvaa, jotta Hän täyttäisi omansa.
Johannesta houkuteltiin kasvamaan, -
kun hänen oli määrä vähetä.
Syntyi kilpailuasetelma.
Johannes käsitti jotakin, mitä suurin osa ei koskaan ymmärrä: -
Et voi tehdä osastasi suurempaa kuin mitä Jumala on tarkoittanut.
Johannes käsitti, että Jeesuksen palvelutyö oli suurempi.
Hänen ei ollut määrä kilpailla Jeesuksen kanssa.
Jeesuksen kohtalo oli erilainen ja suurempi.
Johannes hyväksyi sen.
Älä yritä tehdä osastasi isompaa, Jumalan suunnitelmat ylittävää.
Kuuntele tarkasti.
Sovit täydellisesti kohtaloosi.
En tiedä, uskotteko sitä.
Sovit täydellisesti kohtaloosi.
Lakkaa murehtimasta puutteitasi.
Jos uskot sopivasi täydellisesti kohtaloosi, -
ei väliä, mitä puutteita sinulla on.
Sinut on tarkoitettu tekemään asioita, joihin kykenet.
Monesti meillä on kurja olo, -
koska emme ole hyviä asioissa, joissa haluaisimme olla hyviä.
Ajattelemme: "Jos olisin hyvä tuossa, olisin Jumalalle hyödyksi."
Siispä pyrimme olemaan hyviä jossakin mutta epäonnistumme.
Luulemme tietävämme, mitä Jumala haluaa.
Joku luulee, että Jumala haluaisi hänen olevan hyvä saarnaaja, -
vaikka Jumala ei ole kutsunut häntä saarnaamaan.
Olen nähnyt, miten ihmiset yrittävät olla hyviä jossakin, -
vaikka on selvää, ettei Jumala ole tarkoittanut heitä siihen.
He pyrkivät johonkin parempana ja hengellisempänä pitämäänsä.
Olen nähnyt samojen ihmisten tekevän jotakin tavallista -
verrattuna siihen, mitä he pitävät hohdokkaampana.
He pystyvät vaivattomasti johonkin, mihin minä en ikinä kykenisi.
Olemme luoneet seurakuntaan nokkimisjärjestyksen.
Korostamme Ef. 4:ssä lueteltuja palvelutehtäviä.
Ihmiset pyrkivät virkoihin.
Valinta ei ole sinun.
Emme saa päättää 35-vuotiaana oltuamme muutaman vuoden uskossa, -
että ryhdyn hoitamaan tuota ja tuota virkaa.
"Minusta tulee se ja se."
Jumala vastaa: "Jaa, uutta minulle."
Menemme raamattukouluun, koulutukseen ja seminaareihin.
Päällemme lasketaan käsiä ja meidät voidellaan.
Emme onnistu lainkaan.
Jotkut rämpivät epäonnistumisen suossa vuosikymmenien ajan.
Jumala sanoo koko ajan: -
"Kunpa lakkaisit yrittämästä olla jotakin, mitä et ole," -
"ja antaisit periksi, antautuisit, rentoutuisit" -
"ja olisit se, joka todella olet."
Kuuntele ihmisiä, kun he sanovat sinun olevan taitava.
He yrittävät sanoa sinulle jotakin.
Jumalaa ei huoleta se, että et osaa tehdä jotakin asiaa.
Lakkaa sanomasta: "Jumala, anteeksi, etten osaa."
Jumala vastaa: "Tiedän. Älä pyytele anteeksi."
"Se ei ole lahjasi. Älä yritä olla tanssija."
"En tehnyt sinusta tanssijaa."
"Sinulla ei ole rytmitajua. Sinulla on kaksi vasenta jalkaa."
"Tanssi toki, mutta älä yritä tehdä siitä itsellesi ammattia."
Sen murehtiminen, mitä ei pysty tekemään, -
on verrattavissa siihen, että suuttuisin DVD-soittimelle, -
koska se ei osaa lentää, sammuttaa janoani -
tai estää hampaiden reikiintymistä.
Esittelisin vieraille, miten hyödytön soitin on.
Hammasta särkee ja janottaa.
Käskin DVD-soitinta korjaamaan hampaani ja antamaan huikan.
Se ei tehnyt mitään. Se on hyödytön.
Maksoin siitä sievoisen summan.
Sellainen keskustelu olisi naurettava.
DVD-soittimelle ei kannattaisi suuttua asioista, -
jotka eivät vastaa käyttötarkoitusta.
Soitinta voi käyttää paperipainona, kirjantukena -
tai kärpäslätkänä - kerran.
On yhdentekevää, ettei soitin ole hyvä noissa asioissa.
Sitä ei ole tehty sitä varten.
Kun sinusta tuntuu, että olet hyödytön, -
koska et osaa tehdä sitä ja tätä, -
hyväksy se ja sano: "En ole lahjakas niissä asioissa."
"Jumala on tehnyt minusta hyvän näissä asioissa. Panostan niihin."
"Ajan myötä osaan ne hyvin."
Voimme silti palvella ja tehdä parhaamme.
Älä silti syytä minua, jos tulos ei ole upea.
Minäkin voin laulaa.
En laula, koska en mielestäni ole siinä parhaimmillani.
Sehän tiedetään.
Olen joskus laulanut. Olen iloinen siitä.
Se liippasi kohtaloani, mutta ei ollut aivan napakymppi.
Rakastan ylistystä. Voin olla mukana joskus.
Olen siinä kuin kotonani.
Tiedän, ettei Jumala ole kutsunut minua kasvamaan siinä -
ja musisoijiamme vähenemään ja tekemään minulle tilaa.
On yhdentekevää, mitä et osaa tehdä.
Aika monen olisi syytä hyväksyä se. Moni on kuullut olevansa hyödytön.
Sano: "Jumala ei ole luonut minua sitä varten."
Älä yritä olla cheerleader, jos Jumala haluaa, että olet valmentaja
Molemmat tehtävät liittyvät joukkueeseen, -
mutta ne ovat hyvin erilaisia.
Sen tunnistaa kahdella tavalla.
Muita cheerleadereita ärsyttää, koska yrität valmentaa heitä.
Et voi itsellesi mitään. Kutsumuksesi on valmentaa.
Lisäksi cheerleader-urasi parhaimpana päivänä -
et koe täyttymyksen tunnetta.
Jumala ei ole kutsunut sinua siihen.
Sanon lopuksi tämän.
On loukkaus Jumalaa kohtaan, jos vihjailee, -
ettei Jumala luonut sinua täydellisesti -
sopivaksi katsomaansa käyttötarkoitusta varten.
Jumala loi näkymättömän molekyylien maailman.
Sinne voi nähdä vain mikroskoopilla.
Se on maailma maailmamme sisällä.
Jumala loi sen kaiken täydellisesti ja upeasti.
Hän on Kaikkivaltias.
Mitään ei tapahdu Hänen sallimattaan.
Jumala tekee myös mikroskooppisen pieniä asioita, -
joita ihminen ei vieläkään täysin käsitä.
Jumala asettaa kaiken järjestykseen vaivattomasti -
maailmassa, maan päällä ja alla, merissä, ilmakehässä ja taivaalla.
Älä väitä, että Jumala on erehtynyt kohtalosi suhteen.
Hän teki sinut juuri haluamansa kaltaiseksi.
Jos yrität olla joku muu, jonkun muun kaltainen, -
toista sukupolvea tai toista rotua, -
sekoitat Jumalan kauniin suunnitelman elämässäsi.
Teemme sitä kaiken aikaa, ihan kuin olisi tullut valmistusvirhe.
Ihan kuin olisin perjantaiversio, -
kiireellä ja huolimattomasti kasattu, väärin osin varustettu.
Jumala ei tee virheitä.
Jos hyväksyt sen ja alat hieman pohtia, -
sana "kohtalo" alkaa tuntua kotoisammalta.
Se poikkeaa hieman seurakunnan perinteisestä käsityksestä.
Jotkut ajattelevat, että vain merkkihenkilöillä on kohtalo.
He itse ajattelevat olevansa -
vain tavallisia putkimiehiä ja kotiäitejä.
Jos elät ja hengität, sinulla on kohtalo.
Tartu toimeen heti, kun ymmärrät, että sinulla on kohtalo.
Sinua tarvitaan paikallasi.
Olet paras sinä, joka sinä voit olla, -
olet kaikkein hedelmällisin ja tuottoisin, -
kun elät kohtaloasi todeksi.
Älä valita sitä, mitä et voi tehdä.
Tuo esiin seurakunnassa ja maailmassa se, mitä voit tehdä.
Alat nauttia jokaisesta päivästä.
Ota minut sellaisena kuin olen
Ota sydämeni
Ota minut kädellesi
Ota tämä elämä kokonaan
Tuokoon elämäni toivoa toivottomalle
Anna maailmani väreillä Sinua
Kuluttakoon rakkautesi tuli sydämeni
Tee minusta enemmän kaltaisesi
Valtaa minut kokonaan
Loistakoon valosi kauttani
Jokainen osa minusta
Minä vähenen, Sinä minussa kasvat
Olet kaikki, mitä haluan
Tuokoon elämäni toivoa toivottomalle
Anna maailmani väreillä Sinua
Kuluttakoon rakkautesi tuli sydämeni
Tuokoon elämäni toivoa toivottomalle
Anna maailmani väreillä Sinua
Kuluttakoon rakkautesi tuli sydämeni
Tee minusta enemmän kaltaisesi
Kaltaisesi, Herra
Tee minusta enemmän kaltaisesi
Tuokoon elämäni toivoa toivottomalle
Anna maailmani väreillä Sinua
Kuluttakoon rakkautesi tuli sydämeni
Tuokoon elämäni toivoa toivottomalle
Anna maailmani väreillä Sinua
Kuluttakoon rakkautesi tuli sydämeni
Tee minusta enemmän kaltaisesi
Suomennos: Marianne Tenetz
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A